open-index/open-wikipedia-markdown huggingface dataset:
திரிபுராவின் வரலாறு

திரிபுரா மாநிலமானது நீண்ட வரலாற்றைக் கொண்டது.   திரிபுரா இராச்சியம் அதன் உச்சத்தில் இருந்த காலகட்டமான கி.பி. 14 மற்றும் 15 ஆம் நூற்றாண்டு காலகட்டத்தில் கிழக்கு வங்காளத்தின் முழு பகுதியைக் கொண்டும், வடக்கிலும் மேற்கிலும் பிரம்மபுத்திரா நதிவரையிலும், தெற்கே வங்காள விரிகுடா மற்றும் கிழக்கில் பர்மாவையும் எல்லைகளாக கொண்டு இருந்தது.

திரிபுராவின் சுதேச மன்னர் அரசின் இறுதி மன்னர் கிரித் விக்ரம் கிஷோர் மாணிக்ய தேவ வர்மன் 1947 முதல் 1949 வரை ஆட்சி செய்தார் பின்னர் 1949, செப்டம்பர் 9 அன்று தன் இராச்சியத்தை இந்திய ஒன்றியத்துடன் இணைந்தார்.

## தொன்மவியல் செய்திகள்
திரிபுராவின் இராச்சியக் காலப்பகுதியில் எழுதப்பட்ட தொன்மங்கள், இந்து இதிகாசங்கள் மற்றும் திரிபுரி நாட்டுப்புறத் தொன்மங்களில், ராஜ்யத்தின் தோற்றம் பற்றி குறிப்பிடப்பட்டுள்ளது.

## பண்டைய காலம்
திரிபுராவின் பண்டைய காலமானது 7 ஆம் நூற்றாண்டில் வட திரிபுராவிலுள்ள கைலாஷகரில் இருந்து திரிபுரா மன்னர்கள் ஆட்சி செய்த காலம்வரை சொல்கிறது. மேலும் அவர்கள் "**ஃபா**" என்ற பட்டத்தைப் பூண்டிருந்தனர் **பா** என்றால் கொக்பரோக் மொழியில் "**தந்தை**" அல்லது "**தலை**" என்று பொருள் ஆகும்.

## வரலாற்றுக் காலம்
திரிபுரா மன்னர்கள் "மானிக்யா" என்ற பட்டத்தை ஏற்று, 14 ஆம் நூற்றாண்டில் தங்கள் தலை நகரை  தென் திரிபுராவில் கோமி ஆற்றங் கரையில் உதய்பூருக்கு (முன்னர் ரங்கமாடி) மாற்றினர். இது அவர்கள் மிகவும் புகழுடன் விளங்கிய காலமாகும். மேலும் அவர்களின் அதிகாரமும் புகழும் வட இந்தியாவில் அவர்களின் சமகாலத்தவர்களாக இருந்த மொகலாயர்களால் ஒப்புக் கொள்ளப்பட்டது.

## நவீன காலம்
thumb|1907  ஆம் ஆண்டு வங்காள காசட்டரில் 'திரிபுரா மலை'
நவீன காலம் என்பது மொகலாயர் ஆட்சியை பிரித்தானியர் தோற்கடித்த பிறகு, இந்திய இராச்சியங்கள் பிரித்தானியரின் மேலாதிக்கத்தை ஏற்ற காலத்தில் இருந்து தொடங்குகிறது.   1871 இல், பிரித்தானிய இந்திய அரசாங்கம் ஆட்சி நிர்வாகத்தில் திரிபுரா மன்னருக்கு உதவ ஒரு முகவரை நியமித்தது. இந்தக் காலகட்டத்தில் ராஜ்யத்தின் தலைநகரம் மேற்கு திரிபுராவில் தற்போதைய மாநிலத் தலைநகராக உள்ள அகர்தலாவிற்கு மாற்றப்பட்டது.

இந்தியா சுதந்திரம் அடைந்த பிறகு, திரிபுரா சுதேச அரசானது 1949 இல் இந்திய ஒன்றியத்துடன் இணைக்கப்பட்டது.   திரிபுரா 1963 சூலை 1 அன்று ஒன்றிய ஆட்சிப்பகுதியாக ஆனது, பின்னர் 1972 சனவரி 21 அன்று முழு மாநில அந்தஸ்தை பெற்றது.

## மேலும் காண்க
* திரிபுரா இராச்சியம்
* உஜ்ஜயந்தா அரண்மனை
* நீர்மகால்

## குறிப்புகள்

## வெளி இணைப்புகள்
* History of Tripura @ Royalark

பகுப்பு:திரிபுராவின் வரலாறு
ஒலகோனுடு

**ஒலகோனுடு **(மொங்கோலியம்:Олхуноуд, Олхонууд, Олгонууд) என்பது செங்கிஸ் கானின் தாய் ஓவலுன் பிறந்த பழங்குடி இனம் ஆகும். இந்த இனம் நைமர்களைத் தோற்கடிக்கச் செங்கிஸ் கானுக்கு உதவி செய்தது. இவர்கள் கொங்கிராடு இனத்துடன் நெருங்கிய தொடர்பு உடையவர்கள் ஆவர். இந்த இன மக்கள் இன்னும் மங்கோலியாவின் கோவ்ட் மாகாணத்திலும் மற்றும் சீனாவின் உள் மங்கோலியா மாகாணத்திலும் வாழ்கின்றனர்.

## மேற்கோள்கள்

பகுப்பு:மங்கோலிய மக்கள்
தொகுருல்

**தொகுருல்**, அல்லது **வாங் கான்** அல்லது **ஓங்
கான்**
(மொங்கோலியம்: Тоорил хан டூரில் ஹான் அல்லது Ван хан வான் ஹான்; சீனம்: 王汗; பின்யின்: வாங் ஹான்; இறப்பு கி.பி. 1203) கெரயிடுகளின் கான் ஆவார். இவர் மங்கோலியத் தலைவர் எசுகெயின் ஆன்டா (உடன்பிறவா சகோதரன்) ஆவார். பிற்காலத்தில் செங்கிஸ் கான் என்று அழைக்கப்பட்ட எசுகெயின் மகன் தெமுசினுக்கு இவர் புரவலராகவும் மற்றும் கூட்டாளியாகவும் இருந்தார்.  

சீனாவின் சுரசன் சின் வம்சத்தவர் இவருக்கு "வாங் கான்" என்ற பட்டத்தை வழங்கினர். தெமுசின் சமுக்காவைத் தாக்கியபோது, தொகுருலுக்கு வளர்ந்துவந்த தெமுசினின் மேல் பயம் ஏற்பட்டது. தெமுசினைக் கொல்லத் தொகுருல் சமுக்காவுடன் சேர்ந்து திட்டம் தீட்டினார். ஆனால் தெமுசினால் போரில் டதோற்கடிக்கப்பட்டு தப்பி ஓடினார். தொகுருல் கி.பி. 1203ல் நைமர் இனப் படைவீரர்களால் யார் என்று அடையாளம் தெரியாத காரணத்தால் கொல்லப்பட்டார். செங்கிஸ் கான் தொகுரிலின் சகோதரர் சகா கம்புவின் மகளான சோர்காக்டனி பெகியைத் தன் மகன் டொலுய்க்கு திருமணம் செய்து வைத்தார். அவர்களுக்கு மோங்கே, குப்லாய் மற்றும் ஹுலாகு ஆகியோர் மகன்களாகப் பிறந்தனர்.

13ம் நூற்றாண்டில் பிரஸ்தர் ஜான் என்ற புராணக் கதாபாத்திரத்துடன் தொடர்புப்படுத்தப்பட்ட பல ஆசியத் தலைவர்களுள் இவரும் ஒருவர் ஆவார்.

## உசாத்துணை

பகுப்பு:1203 இறப்புகள்
பகுப்பு:செங்கிஸ் கான்
பாதீன்

**பாதீன்** (முன்னர் பாஸ்சீன்) மியான்மரின் ஐராவதி பிரதேசத்தில் உள்ள பெரிய நகரம் மற்றும் அந்தப் பிரதேசத்தின் தலைநகரம். இந்நகரம் 190 கி.மீ. (120 மைல்கள்) யங்கோன் மேற்கே பாதீன் ஆற்றங்கரையில் அமைந்துள்ளது, இது ஐராவதி ஆற்றின் மேற்குக் கிளையாகும். 2017 மக்கள்தொகை கணக்கின்படி இந்நகரத்தில் சுமார் 237,089 மக்கள் வசிக்கின்றனர். ஒரு முறை மொன் இராச்சியத்தின் அங்கமாக இருந்த போதினும், இன்று மொன் இன மக்கள் சிறிதளவே உள்ளனர். பெரும்பான்மையானவர்கள் பாமர், பர்மிய இந்தியர்கள் மற்றும் காரீன் இன மக்களே அதிகம் உள்ளனர். இருப்பினும், குறிப்பிடத்தக்க சிறுபான்மையினராக ராகின் இன மக்கள் உள்ளனர்.
## வரலாறு

## மேலும் பார்க்க
* ஐராவதி பிரதேசம்
* யங்கோன் பிரதேசம்
* மண்தாலே பிரதேசம்

## மேற்கோள்கள்

## வெளிப்புற இணைப்புகள்

பகுப்பு:பர்மிய நகரங்கள்
ஹகா

**ஹகா** மியான்மரின் உள்ள சின் மாநிலத்தின் தலைநகரம். இந்நகரம் சின் மாநிலத்தின் வட கிழக்குப் பகுதியில் அமைந்துள்ளது. நகரத்தின் வட்டார பெயர் ஹல்கா ஆகும். ஹகாவின் மொத்த பரப்பளவு 12.50 சதுர மைல்கள் (32.4 கி.மீ. 2) ஆகும். கடல் மட்டத்திற்கு மேலே 1,800 மீட்டர் (6,000 அடி) உயரத்தில் உள்ளது, இது ஒரு சிறிய மேட்டு நிலப்பரப்பில் அமைந்துள்ளது, மேலும் இது நிலப்பகுதியில் ஒப்பீட்டளவில் சிறியதாக இருந்தாலும், இது முழு மாநிலத்தின் தலைநகரமும் அதன் பீடபூமியையும் சின் மாநிலத்தில் உள்ள மற்ற நகரங்களை விட குறிப்பிடத்தக்க அளவு பெரியது. தற்போதைய ஹகா நகரம் இன்னும் பத்து மடங்கு விரிவடைய தேவையான நிலப்பரப்பும் மற்றும் முழுத் திறனும் கொண்டுள்ளது. சின் மாநிலம் மிகவும் மலைப்பாங்கான  பகுதியாக இருப்பதால், ஹகா நகரம் ஒரு பெரிய மலைச் சரிவில் ஒரு கொண்டை ஊசி (U) வளைவு போல மலையில்  கட்டப்பட்டுள்ளது. நகரத்தின் மையப்பகுதியில் ஓடும் ஒரே ஒரு சாலை, ஒரு கொண்டை ஊசி வளைவு *U* போல் உள்ளது, இந்த  நகரம் முழுவதும் இந்த சாலையை ஒட்டியே கட்டப்பட்டுள்ளது.

## மேற்கோள்கள்

பகுப்பு:பர்மிய நகரங்கள்
தருமாபுரி நகராட்சி வார்டு

புதுச்சேரி ஒன்றிய பிரதேசத்தில் இருக்கும் புதுச்சேரி மாவட்டத்தில், வடக்கு வருவாய்க் கோட்டத்தில் இருக்கும் உழவர்கரை வட்டத்தில் இருக்கும் தட்டாஞ்சாவடி வருவாய் கிராமத்தில் இருக்கும் ஒரு சிற்றூர் ஆகும். மேலும் உழவர்கரை நகராட்சி கீழ் வரும் நகராட்சி வார்டுகளில் ஒன்று ஆகும் 
இவ்வூரில் ஒரு மேல்நிலை நீர் தேக்கத் தொட்டி, அரசு ஆரம்பப் பள்ளி, அரசு உயர்நிலைப் பள்ளி, அரசு அங்கன்வாடி மையம், அரசு நியாய விலைக் கடை உள்ளது.
ஒவ்வொரு வாரமும்  வெள்ளிக்கிழமை  இவ்வூரில் கால்நடைச் சந்தை நடப்பது வழக்கமாகும். 1973-ஆம் ஆண்டு புதுச்சேரி அரசின் பொருளாதாரம் மற்றும் புள்ளிவிவரம் இயக்ககம் நடத்திய திட்ட அரசியின் மூலம் ஒவ்வொரு வாரமும் 300  கால்நடை சந்தைப்படுத்தப்படுகிறது என்பது அறியப்பட்டது.இந்த சந்தைக்கு புதுச்சேரி பகுதியில் உள்ள 42 கிராமங்களிலும் தென்னாற்காடு பகுதியின் 37 கிராமங்களில்  இருந்தும் விலங்குகள் விற்பனைக்கு கொண்டுவரப்பட்டன. 
 
## புவியமைப்பு
இவ்வூரின் அமைவிடம் 11.939568° N 79.77°E ஆகும். 

## மேற்கோள்கள்
* http://pandr.puducherry.gov.in/Plan%20Formulation/Plan%20Document/DAP%202002-03/pdffiles/scp/23-43.pdf
* http://statistics.puducherry.gov.in/abstract2005-06/Appendix%20II/wardwise_population.pdf 
* http://statistics.puducherry.gov.in/gazetter/PDF/VI-%20X.%20Centres%20of%20Trade.pdf

பகுப்பு:புதுச்சேரியில் உள்ள ஊர்களும் நகரங்களும்
பகுப்பு:புதுச்சேரி மாவட்டத்திலுள்ள ஊர்களும் நகரங்களும்
செவ்வாய்ப்பேட்டை பிரசன்ன வெங்கடாசலபதி திருக்கோயில், சேலம்

** அருள்மிகு பிரசன்ன வெங்கடாசலபதி திருக்கோயில்** தமிழ்நாட்டில் சேலம் மாவட்டம், செவ்வாய்ப்பேட்டை என்னும் ஊரில் அமைந்துள்ள பெருமாள் கோயிலாகும்.

## வெளி இணைப்புகள்

பகுப்பு:சேலம் மாவட்டத்திலுள்ள பெருமாள் கோயில்கள்
தொங்கல் (வேதியியல்)

வேதியியலில், **தொங்கல்** என்பது ஒரு  படிதலுக்குத் தகுதியான அளவு பெரிய திண்மத் துகள்களைக் கொண்ட பலபடித்தான கலவையாகும். வழக்கமாக இத்துகள்கள் ஒரு மைக்ரோமீட்டருக்கும் அதிகமான உருவளவைக் கொண்டிருக்க வேண்டும். ஒரு தொங்கல் கரைசல் என்பது கரைபொருள் துகள்களானவை கரையாமல், ஊடகம் முழுவதும் தொங்கிய நிலையில் காணப்படும் பலபடித்தான கலவையாகும். தொங்கலின் துகள்களை வெறும் கண்ணால் பார்க்க இயலும்.  அதாவது, கரைப்பானில் துகள்கள் கட்டற்று மிதக்கும் நிலையில் தொடர்ந்து அனுமதிக்கப்பட்டால் இது சாத்தியமாகிறது. அக நிலையானது (திண்மம்) புற நிலை (திரவம்) முழுவதுமாக சில குறிப்பிட்ட கலக்கிகளைக் கொண்டோ அல்லது தொங்கலை உருவாக்கும் காரணிகள் கொண்டோ  இயந்திரவியல் கலக்கலின் மூலமாக விரவச் செய்யப்படுகிறது. கூழ்மங்களைப் போலல்லாமல், தொங்கல்கள் இறுதி விளைவாக கீழே தங்கி விடுகின்றன. நீரில் மணல் என்பது தொங்கலுக்கான உதாரணமாகும். தொங்கலின் துகள்கள் நுண்ணோக்கியின் வழியாகப் பார்க்கக் கூடியவையாகவும், சிறிது நேரம் தொந்தரவு செய்யாமல் விட்டுவிட்டால் கலனில் அடியில் சேகரமாகிவிடும். இந்தப் பண்பே தொங்கலையும், கூழ்மத்தையும் வேறுபடுத்தும் பண்பாகும். அதாவது, கூழ்மத்தின் துகள்கள் தொங்கலை விடச் சிறியதாக இருப்பதால் அவை கீழே தங்குவதில்லை.  கூழ்மங்களும், தொங்கல்களும் கரைசல்களிலிருந்து வேறுபட்டவை. அதாவது, கரைசல்களில், கரைந்த பொருளானது (கரைபொருள்) திண்மமாக இருப்பதில்லை. மேலும், கரைப்பானும் கரைபொருளும் ஒருபடித்தாக கலந்து விடுகின்றன.

வாயு ஊடகத்தில் கலந்துள்ள திரவத்துளிகள் அல்லது நுண்ணியத்  திண்மத் துகள்கள் கலந்த தொங்கலானது வளிமக் கரைசல் எனப்படுகிறது. புவியின் வளிமண்டலத்தில் துாசு, புகைத்துகள்கள், கடல் உப்பு, எரிமலைத்துாசு (சல்பேட்டுகள், நைட்ரேட்டுகள்) மற்றும் முகில் நீர்த்துளிகள் ஆகியவை கலந்த வளிமக் கரைசலாக காணப்படுகிறது.

தொங்கல்களானவை விரவியுள்ள பொருளின் நிலை, பிரிகை ஊடகம்ஆகியவற்றைப் பொறுத்து வகைப்படுத்தப்படுகிறது. விரவியுள்ள பொருளானது நிச்சயமாகத் திண்மமாகவும், பிரிகை ஊடகமானது திண்மமாகவோ, திரவமாகவோ அல்லது வாயுவாகவோ இருக்க வேண்டும். 

நவீன வேதியியல் செயல்முறை தொழில் நிறுவனங்களில், உயர்-நறுக்கு கலவை தொழில்நுட்பமானது பல புதுமையான தொங்கல்களை உருவாக்கப் பயன்படுத்தப்படுகின்றது.

வெப்ப இயக்கவியல் கொள்கையின் படி தொங்கல்கள் நிலைத்தன்மையற்றவையாகும். இருப்பினும், அவை இயக்கவியல்ரீதியாக ஒரு குறிப்பிட்ட நீண்ட கால இடைவெளி வரை நிலைத்தன்மை உடையதாக இருக்கிறது. இந்த கால அளவே தொங்கலின் தேக்க ஆயுளை நிர்ணயிக்கிறது.  இந்த கால வீச்சு இறுதி நிலை நுகர்வோருக்கு பொருளின் சிறப்பான தரம் குறித்து உறுதிப்படுத்தும் பொருட்டு அளந்தறியப்பட வேண்டியுள்ளது. "விரவுதல் நிலைத்தன்மையானது தனது பண்புகளில் ஒரு குறிப்பிட்ட கால அளவிற்கு மாற்றத்தை எதிர்க்கக் கூடிய திறனைக் குறிக்கிறது."

## நிலைப்புத்தன்மையை கண்காணிக்கும் உத்தி
பல் ஒளிச்சிதறலுடன் இணைந்த செங்குத்து திசையிலான நுணுக்கல்நோக்க முறையே தொங்கல் ஒன்றின் விரவு நிலையை கண்காணிக்க மிகவும் பரவலாகப் பயன்படுத்தப்படும் நுட்பமாகும், இதுவே நிலைப்புத்தன்மை நீக்க நிகழ்வினை அடையாளம் காணவும் மற்றும் அளவிடவும் பயன்படுகிறது. இம்முறையானது நீர்த்தல் இல்லாமல் செறிவு அதிகமாக உள்ள விரவல்களில் நன்கு வேலை செய்கிறது. ஒளியானது தொங்கலின் மாதிரி வழியாக அனுப்பப்படும் போது, அது தொங்கலின் துகள்களால் சிதறடிக்கப்படுகிறது. இவ்வாறான சிதறடித்தலின் அடர்வானது தொங்கல் துகள்களின் அளவு மற்றும் கன அளவு பின்னம் ஆகியவற்றுடன் நேர்விகிதத் தொடர்பில் உள்ளது. ஆகையால், தொங்கலில் நடைபெறும் செறிவு மாற்றங்கள், வீழ்படிவாக்கல், திரிதல், கூட்டாதல் ஆகியவை கண்டறியப்பட்டு கண்காணிக்கப்படுகின்றன.

## மேற்கோள்கள்

பகுப்பு:கூழ்ம வேதியியல்
பினா ராய்

**பினா ராய்** (இந்தி: बीना राय; 13 ஜூலை 1932 - 6 டிசம்பர் 2009), இந்தி சினிமாவின் கருப்பு மற்றும் வெள்ளை சகாப்தம் களில் முன்னணி 
நடிகையாய் இருந்தவர். இவர் நடித்த அனார்கலி  (1953) தாஜ் மஹால் (1963) போன்ற படங்களில் முக்கிய கதாபாத்திரங்களில் நடித்து புகழ் பெற்றவர் .  கங்கட்  திரைப்படத்தில் நடித்ததற்காக சிறந்த நடிகைக்கான பிலிம்பேர் விருது (1960) பெற்றவர்.

## பிறப்பும் வளர்ப்பும்

பீனா ராயின் இயற் பெயர் கிருஷ்ணா சாரின் என்பதாகும் . இவர் பிறந்த இடம் பாகிஸ்தானில் உள்ள லாகூர் . இந்தியா- பாகிஸ்தான் பிரிவினையின்  போது லாகூரிரிலிருந்து  ,உத்திரபிரதேசத்தில் உள்ள லக்னோ வில் குடி பெயர்ந்தனர் இவருடைய பெற்றோர்கள் .

## கல்வி
அவர் லாகூரில் பள்ளி படிப்பையும் , பின்னர் உத்திரப்பிரதேச மாநிலத்தில் லக்னோவில் ஐ.டி. கல்லூரியில் படித்தார் . ஆனால் பெற்றோர்கள்  கான்பூரில் வசித்து வந்தனர்  பினா ராய் நடிப்பதற்கு செல்லும் வரை கான் பூரில் தான் வசித்தார் . பினா ராய் 1950 ஆம் ஆண்டில் லக்னோ இசபெல்லா தொபர்ன் கல்லூரியில் முதலாம் ஆண்டு  படித்துக்கொண்டிருந்த போது பம்பாயில் நடைபெற்ற அழகிப்போட்டியில் கலந்து கொண்டு ,முதல் பரிசான 25 ,000 ரூபாயை பரிசாகப் பெற்றார்

## சினிமா மோகம்

அழகிப்போட்டியில் வெற்றி பெற்றதால் காலி கடா 1951என்ற படத்தில் முக்கிய வேடத்தில் நடிக்க வாய்ப்பு வந்தது . அவர் படங்களில் நடிக்க  அவரது பெற்றோர்கள் அனுமதிக்கவில்லை .எனவே பெற்றோரிடம் சம்மதம் பெரும் வரையில் அவர் உண்ணா விரதம் மேற்கொண்டார்

## திருமண வாழ்க்கை, மற்றும் சினிமா தயாரிப்பும்

பீனாராய் பிறந்த தேதி ஜூலை 13 ,1932 ஆகும் .அவருடைய முதல் படம் காலி கடா விற்கு கையெழுத்து போட்டது ஜூலை 13 ,1950 . இந்தத் திரைப்படம் ஜூலை 13 ,1952 இல் ரிலீஸ் ஆனது - அதே தேதியில் நடிகர் பிரேம்நாத் உடன் இவருக்கு திருமண நிச்சய தார்த்தமும் நடைபெற்றது.
நடிகர் பிரேம்நாத் ,தன்னுடைய தங்கை கிருஷ்ணாவை  பிரபல நடிகர் ராஜ் கபூருக்கு கொடுத்திருந்தார் . எனவே பீனா ராய் இவ்வகையில் கபூர் குடும்பத்தின் நெருங்கிய உறவினர் ஆனார் . பீனா ராயும் பிரேம்நாத்தும் 1952  இல் aurat என்ற திரைப்படத்தில் நடித்தனர் .அப்போது தான்  இருவருக்கும் இடையில் காதல் மலர்ந்தது .இப்படம் வெற்றிபெற வில்லை . இவர்கள் 1952  செப்டம்பர் 2 இல் திருமணம் செய்து கொண்டபின் பி .என் பிலிம்ஸ் என்ற பட தயாரிப்பு நிறுவனம் தொடங்கினர் .இதில் எடுத்த படங்களில் இருவரும் ஜோடியாக நடித்தாலும் அவைகள் தோல்வி அடைந்தன .நிஜ வாழ்க்கையில் இணைந்த இவர்கள் நடிப்பை இந்தி ரசிகர்கள் புறக்கணித்தனர் .அவ்வாறு தோல்வியுற்ற திரைப்படங்கள் ஷகுபா , பிரிசனர் ஆப் கோல்கொண்டா ,சமுண்டெர் மற்றும் வாதான் .அனைத்து படங்களும் தோல்வி .  எனவே 1968  வரை அவ்வப்போது திரைப்படங்களில் நடித்தார் .பின்னர் திரைப்படங்களில் நடிப்பதை நிறுத்தி கொண்டார் .

பின்னர் பிரேம்நாத் சின்னத்திரைக்கு சீரியல் எடுத்து கொடுத்து வந்தார் .இவரின் மகன் பிரேம் கிஷன் நடித்த துல்ஹான்  ஒஹி  ஜோ  பியா  மண்  பாயே  (1977) என்ற படம் வெற்றி பெற்றது .தன் மகள் அகான்சா மல்கோத்ராயாவையும் நடிகை ஆக்கினார் .

## மரணம்
பீனாராய் 2009  டிசம்பர் 6 இல் மரணம் அடைந்தார். பீனா ராய்க்கு பிரேம் கிஷன் ,கைலாஷ் என்ற மகன்களும் ஒரு மகளும் உள்ளனர் .சித்தார்த் ,அகான்சா என்ற பேரக்குழந்தைகளும் உள்ளனர்

பகுப்பு:இந்தித் திரைப்பட நடிகைகள்
பகுப்பு:1932 பிறப்புகள்
பகுப்பு:2009 இறப்புகள்
சேலம் காசி விசுவநாதர் கோயில்

**அருள்மிகு காசி விசுவநாதர் திருக்கோயில்** என்பது சேலம் மாவட்ட நகரின் மையப் பகுதியில் 2-வது அக்ரஹாரத்தில் அமைந்துள்ளது.

## திறக்கும் நேரம்

காலை 6 மணி முதல் 12 மணி வரை, மாலை மணி 4 முதல் இரவு 8.30 மணி வரை திறந்திருக்கும்

## தெய்வங்கள்
* விநாயகர்
* முருகன் உடன் வள்ளி, தெய்வானை 
* ஐயப்பன்
* தட்சணாமூர்த்தி 
* காலபைரவர் 
* விஷ்ணு துர்க்கை
* சரஸ்வதி
* பிரம்மா
* 63 நாயன்மார்கள்
* ஆஞ்சநேயர் 
* நவக்கிரகங்கள்

## பூஜைகள்

தினமும் காலை, மாலை வேளைகளில் பூஜை நடைபெறும்.

* தமிழ்ப் புத்தாண்டு , ஆங்கிலப் புத்தாண்டு, பிரதோஷம்,சிவராத்திரி,  வைகாசி விசாகம்,  சித்ரா பௌர்ணமி ,  தை அமாவாசை, ஆருத்ரா தரிசனம் , விநாயகர் சதுர்த்தி , மாசி மகம் ,கார்த்திகை தீபம், சஷ்டி விரதம், பங்குனி உத்திரம், குருப் பெயர்ச்சி சனிப்பெயர்ச்சி
போன்ற நாட்களில் சிறப்பு பூஜைகள் நடைபெறும்.

## வெளி இணைப்புகள்
* கோயில் அமைவிடம்

பகுப்பு:சேலம் மாவட்டத்திலுள்ள சிவன் கோயில்கள்‎
கலப்பு உறுப்பினர் விகிதாசார பிரதிநிதித்துவம், நேபாளம்

**கலப்பு உறுப்பினர் விகிதாசார பிரதிநிதித்துவம்** ,  நேபாள நாடாளுமன்றத்தின் கீழவையான நேபாள பிரதிநிதிகள் சபை 275 உறுப்பினர்களைக் கொண்டது. நேபாள மாநில சட்டமன்றங்களில் 550 உறுப்பினர்கள் உள்ளனர். 

## நேரடி தேர்வு முறையில்
பிரதிநிதிகள் சபையின் 165  உறுப்பினர்களை, வாக்காளர்கள் நேரடியாக வாக்களித்துத் தேர்ந்தெடுக்கலாம்.  அதே போன்று நேபாளத்தின் ஏழு மாநிலங்களின் 330 சட்டமன்ற உறுப்பினர்களை நேரடியாக வாக்காளர்கள் தேர்தெடுக்கலாம்.   

## விகிதாசாரப் பிரதிநிதித்துவத் தேர்தல் முறையில்
விகிதாசாரப் பிரதிநிதித்துவத் தேர்தல் முறையில், நாடு முழுவதும் பதிவான மொத்த வாக்குகளில்,  மூன்று சதவீதம் அல்லது அதற்கு மேற்பட்ட வாக்கு சதவீதம் (%) பெற்ற அரசியல் கட்சிகளின் 110 உறுப்பினர்கள்   நேபாள பிரதிநிதிகள் சபைக்கு மறைமுகமாகத் தேர்வு செய்யப்படுவர். 

இதே போன்று ஏழு மாநில சட்டமன்றங்களின் 220 உறுப்பினர்களை மறைமுகமாகத் தேர்ந்தெடுக்கலாம்.

## இதனையும் காண்க
* விகிதாசாரப் பிரதிநிதித்துவத் தேர்தல் முறை
* நேபாள அரசியலமைப்பு சட்டம், 2015
* நேபாள நாடாளுமன்றத் தேர்தல், 2017
* நேபாள நாடாளுமன்றம்
* நேபாள பிரதிநிதிகள் சபை, (கீழவை)
* நேபாள தேசிய சபை (மேலவை)

## மேற்கோள்கள்

## வெளி இணைப்புகள்
* Mixed Systems
*Draft of the Constitution of Nepal 
  
பகுப்பு:நேபாள நாடாளுமன்றம்
லோய்கா

**லோய்கா** மியான்மரின் காயா மாநிலத்தின் தலைநகரமாகும். இந்நகரம் காரீன் மலைதொடரில் மாநிலத்தின் வடக்கு நுனிப்பகுதியில் பில்லு ஆற்றின் கரையின் மேல் அமைந்துள்ளது.   இங்கு வாழும் பெரும் பகுதி மக்கள் காரீன் இனத்தை சேர்ந்தவர்கள். 

## வரலாறு
பர்மாவில் பிரித்தானிய ஆட்சியின் போது 1922 ஆம் ஆண்டில், பிரித்தானிய பர்மாவின் இளவரசர் மாகாணத்தின் ஒரு பகுதியான காரீனி மாகாணத்தின் அரசியல் அதிகார தலைமையிடமாக லோய்கா இருந்தது. காரீனியில் ஒரு சிறு பகுதியில் இந்நகரம் அமைந்துள்ளது.

## மேலும் பார்க்க
* காயா மாநிலம்
* காசின் மாநிலம்
* காயின் மாநிலம்
* ராகினி மாநிலம்

## மேற்கோள்கள்

## வெளிப்புற இணைப்புகள்

பகுப்பு:பர்மிய நகரங்கள்
பைலோஸ் போர் இரத்தினக்கல்

**பைலோஸ் போர் இரத்தினக்கல்** ( **Pylos Combat Agate)** என்பது  பண்டைய கிரேக்க காலத்திய மினோவன் நாகரிக முத்திரை ஆகும். இதில் போரில் ஈடுபட்ட வீரர்களை சித்தரித்து உள்ளது.  இது மியோவான்  பைஸ்ஸில் உள்ள நெஸ்ஸேரின் அரண்மனைக்கு அருகில் உள்ள தொல்லியல் களத்தில் கண்டுபிடிக்கப்பட்டது. இது சுமார் கி.மு 1450 காலத்தியதாக கருதப்படுகிறது.   இந்த முத்திரையில் உள்ள நுணுக்கமான செதுக்கல்கள் இதன் குறிப்பிடத்தக்க அம்சமாகும்.

## பின்னணி
அமெரிக்காவின் சின்சினாட்டி பல்கலைக்கழகத்தைச் சேர்ந்த ஆராய்ச்சியாளர்களால் கிரேக்க நாட்டின் பைலோஸ் நகரில் ஒரு வீரனின் கல்லறை கண்டுபிடிக்கப்பட்டது. இதில் 3.6 சென்டிமீட்டர் நீளம் (1.4 அங்குலங்கள்) அளவைக் கொண்ட ஒரு முத்திரை ரத்தினக்கல் கண்டுபிடிக்கப்பட்டது. கி.மு 1450 க்கு முற்பட்ட வெண்கல காலத்திய வீரரின் கல்லறையில் நான்கு தங்க முத்திரை மோதிரங்களுடன் இந்தக் கல்லும் கண்டுபிடிக்கப்பட்டது. இந்த ரத்தினக்கலில் சிற்பம் ஒன்று செதுக்கப்பட்டுள்ளது. இந்தச் சிற்பத்தில் இருவர் நேருக்கு நேர் வாள் சண்டையிடுகிறார்கள். இன்னொருவர் சண்டையில் தோற்று கீழே விழுந்து கிடக்கிறார். வீரர்கள் திடகாத்திரமான உடலுடன் காட்சி தருகிறார்கள். இதில் உள்ள சிற்பமானது உருப்பெருக்கி கண்ணாடி மூலம் பார்த்தால்தான் தெரியும். சுண்ணாம்புப் பொருளால் மூடப்பட்ட இந்த ரத்தினக்கல்லை மிகக் கவனமாகச் சுத்தம் செய்து, ஓராண்டு கழித்து இந்தச் சிற்பத்தைக் கண்டுபிடித்திருக்கிறார்கள்.   இந்த இரத்தினக் கல்லில் காணப்படும் சித்திரம் கல்லறை வீரரை சித்தரிக்கிறது என்று நம்பப்படுகிறது, இருப்பினும் அவர் ஒரு பூசாரியாக இருக்கவும் சாத்தியம் உள்ளது .

## தாக்கம்
கிரேக்க கலாச்சார அமைச்சகம் இது கடந்த 65 ஆண்டுகளில் கண்டறியப்பட்ட கிரேக்கத்தில் மிக முக்கியமான கண்டுபிடிப்பு என்று குறிப்பிடுகிறது. எந்தத் தொழில் நுட்பமும் இல்லாத காலகட்டத்தில், மிகச் சிறிய இடத்துக்குள் இவ்வளவு நுணுக்கமான ஒரு சிற்பத்தை எப்படி வடிக்க முடிந்தது என்று எல்லோரும் வியக்கின்றனர்.  சில தொல்லியல் ஆய்வாளர்கள் இத்தகைய சிறிய சிற்பத்தை  உருபெருக்கும் கண்ணாடி உதவியுடன் உருவாக்கப்பட்டிருக்ககலாம் என்று நம்புகின்றனர், "கிரேக்க கலைகளைப் பற்றிய வரலாறு, இப்போது இன்னும் ஆயிரம் ஆண்டுகளுக்கு முன்னோக்கிச் சென்றுவிட்டது." என்கின்றனர். இந்த கண்டுபிடிப்பு மினோவன் நாகரிகத்தின் கலை வளர்ச்சியைப் பற்றி முன்னர் நிறுவப்பட்ட முடிவுகளுக்கு  சவால்களாக இருப்பதாக ஆராய்ச்சியாளர்கள் உறுதிப்படுத்தியுள்ளனர்.

## மேற்கோள்கள்


பகுப்பு:பண்டைய கிரேக்கம்
பகுப்பு:தொல்பொருட்கள்
பகுப்பு:வெண்கலக் காலம்
பகுப்பு:தனிப்பட்ட இரத்தினக்கற்கள்
கருவால் பெருங்கொக்கு

**கருவால் பெருங்கொக்கு** (common crane அல்லது Eurasian crane, உயிரியல் பெயர்: *Grus grus*) என்பது குருயிடே (*Gruidae*) குடும்பத்தில் உள்ள கொக்கு சிற்றினம் ஆகும்.

இது ஒரு நடுத்தர அளவுள்ள கொக்கு ஆகும். டோமிசெல்லி கொக்கைத் (*Anthropoides virgo*) தவிர இது மட்டுமே ஐரோப்பாவில் பொதுவாகக் காணப்படும் கொக்கு ஆகும். 

## விளக்கம்

இது 100-130 செ.மீ. (39-51 அங்குலம்) உயரம் இருக்கும். இதன் இறக்கையின் நீளம் 180-240 செ.மீ. (71-94 அங்குலம்) இருக்கும். இதன் எடை 3-6.1 கி.கி. இருக்கும். சராசரியாக 5.4 கி.கி. இருக்கும். இதன் துணையினமான கிழக்கு ஐரோவாசியக் கொக்கு (*G. g. lilfordi*) சராசரியாக 4.6 கி.கி. இருக்கும். 

## உசாத்துணை

## வெளி இணைப்புகள்
* Eurasian Crane  at the International Crane Foundation
* Eurasian Crane (''Grus grus'') from *Cranes of the World* (1983) by Paul Johnsgard
* 
* Découverte des grues cendrées  at Reportages Aube Nature  (பிரெஞ்சு) 
* Photos of the Common Crane  by Klaus Nigge
* Observing cranes without disturbing them 
* 
* 
* 
* Xeno-canto

பகுப்பு:நீர்ப் பறவைகள்
பகுப்பு:ஐரோவாசியப் பறவைகள்
நேபாள தேசிய சபை

**தேசிய சபை** (**National Assembly**)  (**राष्ट्रिय सभा**), நேபாள அரசியலமைப்புச் சட்டத்தின் பகுதி 8 மற்றும் 9ல் கூறியவாறு தேசிய சபை நிறுவப்பட்டுள்ளது.  தேசிய சபை, ஈரவை முறைமை கொண்ட  நேபாள நாடாளுமன்றத்தின் மேலவை ஆகும். மேலவை உறுப்பினர்களின் மொத்த எண்ணிக்கை 59 ஆகும்.  தேசிய சபைக்கு ஏழு மாநிலங்களிலிருந்து, தலா எட்டு உறுப்பினர்கள் வீதம் 56 உறுப்பினர்கள் தேசிய சபைக்குத் தேர்ந்தெடுக்கப்படுவர். மீதம் உள்ள மூன்று உறுப்பினர்கள், நேபாள அமைச்சரவையின் கருத்தின் அடிப்படையில், நேபாளக் குடியரசுத் தலைவரால் நியமிக்கப்படுவர்.

## வரலாறு
முந்தைய தேசிய சபை 15 சனவரி 2007ல் கலைக்கப்பட்டு, ஓரவை கொண்ட இடைக்கால சட்டமன்றம் நிறுவப்பட்டது. பின்னர்  அரசியலமைப்புச் சட்டத்தின் படி, 275 உறுப்பினர்களுடன் பிரதிநிதிகள் சபை மற்றும் 59 உறுப்பினர்களுடன்  **தேசிய சபை**  என ஈரவை முறைமை கொண்ட நாடாளுமன்றத்தை நிறுவ வழி வகை செய்யப்பட்டுள்ளது.

## வாக்காளர்கள்
நேபாளாத்தின் 7 மாநில சட்டமன்ற உறுப்பினர்கள், நேபாள உள்ளாட்சி அமைப்புகளான மாநகராட்சி மற்றும் துணை மாநகராட்சிகளின் மேயர்கள் மற்றும் துணை மேயர்கள், நகர்புற நகராட்சிகள் மற்றும் கிராமிய நகராட்சிகளின் தலைவர்கள் மற்றும் துணைத் தலைவர்களே, தேசிய சபையின் 56 உறுப்பினர்களை தேர்ந்தெடுக்கும் வாக்காளர்கள் ஆவார்.  மீதம் உள்ள மூன்று உறுப்பினர்கள், அமைச்சரவையின் கருத்தின் அடிப்படையில், நேபாளக் குடியரசுத் தலைவரால் நியமிக்கப்படுவர்.

## இட ஒதுக்கீடு
நேபாள அரசியல் அமைப்புச் சட்டம்,  தேசிய சபை உறுப்பினர்களில் 21 பொதுப் பிரிவினர்,  21 பெண்கள், 7 தலித்துகள் மற்றும்  7 மாற்றுத் திறனாளிகள் அல்லது சமயச் சிறுபான்மையினர்களுக்கு இட ஒதுக்கீடு வழங்கியுள்ளது.

## பதவிக் காலம்
தேசிய சபை உறுப்பினர்களின் பதவிக் காலம் ஆறு ஆண்டுகள் ஆகும். இரண்டு ஆண்டுகளுக்கு ஒரு முறை, சுழற்சி முறையில் மூன்றில் ஒரு பங்கு உறுப்பினர்களின் பதவிக் காலம் முடிகிறது.

## தேசிய சபை உறுப்பினர் தேர்தல், 2018
நேபாள தேசிய சபையின் **59** உறுப்பினர்களில் **56** உறுப்பினர்களைத் தேர்ந்தெடுக்க 7 பிப்ரவரி 2018 அன்று தேர்தல் நடைபெறுகிறது.  தேசிய சபைக்கான 2,056  வாக்காளர்களில், 550 ஏழு மாநில சட்டமன்ற உறுப்பினர்கள் மற்றும் 1,506   மாநகராட்சி மற்றும் துணை மாநகராட்சிகள், நகர்புற நகராட்சிகள் மற்றும் கிராமிய நகராட்சிகளின் தலைவர்கள் மற்றும் துணைத் தலைவர்கள் ஆவார்.  

இத்தேர்தலில் வாக்காளர்கள் வாக்களிக்க, ஏழு நேபாள மாநிலங்களின் தலைநகரங்களில்  வாக்குச் சாவடிகள்  அமைக்கப்பட்டுள்ளது. மேலும் அரசியல் கட்சிகளின் வேட்பாளர்களுக்கு பெயருடன் கூடிய தேர்தல் சின்னம் ஒதுக்கப்பட்டுள்ளது. 

## தேர்தல் முடிவுகள்
நேபாள தேசிய சபையின் 56 உறுப்பினர்களைத் தேர்ந்தெடுக்க  7 பிப்ரவரி 2018 அன்று நடைபெற்ற தேர்தலில், அரசியல் கட்சி வாரியாக வெற்றி விவரம்:

## இதனையும் காண்க
* நேபாள நாடாளுமன்றம்
* நேபாள பிரதிநிதிகள் சபை (கீழவை)
* நேபாள அரசியலமைப்பு சட்டம், 2015
* நேபாள நாடாளுமன்றத் தேர்தல், 2017
* நேபாள மாநிலங்களின் சட்டமன்றத் தேர்தல்கள், 2017

## மேற்கோள்கள்

*
பருமலா திருமேனி

**பருமலா திருமேனி** என்று சிறப்பாக குறிப்பிடப்படும் **புனித கீவர்கீஸ் மார் க்ரிகோரியஸ்**, (பருமலா பிசப்) மேலும் **சத்துருதி கோச்சுத் திருமேனி** என்றும் அழைக்கப்பட்டார்  (15 சூன் 1848 – 2 நவம்பர் 1902) என்பவர் மலங்கரா சிரியன் தேவாலய பிஷப் ஆவார். அவர் 18 வயதில்  கோர் எப்பிஸ்க்கோப்பா ஆகவும், 28 வயதில் ஒரு பிஷப்பாகவும் ஆனார்.  அவர் தன்  54 வயதில் இறந்தார் பின்னர் கேரளத்தின் பருமலா, புனித பீட்டர் மற்றும் புனித பவுல் தேவாலயத்தின் கல்லறைத் தோட்டத்தில் புதைக்கப்பட்டார். 1947 ஆம் ஆண்டில், அவர் மலங்கர ஆர்த்தடாக்ஸ் சிரியன் தேவாலயத்தால் புனிதராக அறிவிக்கப்பட்டார். 1987 ல், சிரியாக் மரபுவழி திருச்சபை அவரை ஒரு புனிதராக அங்கீகரித்தது.
இடது|thumb|பருமலா திருமேனி வாழ்ந்த சிறிய வீடு
## வாழ்க்கை
இவர் மார் க்ரிகோரியோஸ் என்ற பெயரில் கேரளத்தில் 1848 சூன் 15 அன்று பிறந்தார்.

பத்து வயதில் (1859 செப்டம்பர் 14)  கரிங்காரிரோ ஆலயத்தில் மலங்கர மெட்ரோபாலிட்டன் மாத்தியூஸ்மார் அத்தானாசியோஸ் என்பவரால் கொருயோ பட்டம் வழங்கப்பட்டது.  கிரேக்ரியோஸ் சிறுநீரக நோயால் பாதிக்கப்பட்டு பின்னர் பிழைத்துக்கொண்டார். 1865-ல் டீக்கன் பட்டமும் பாதிரியார் பட்டமும் பெற்றார். அதே ஆண்டு கோர் எப்பிஸ்க்கோப்பா பதவியும் வழங்கப்பட்டது.

பிறகு வடக்கன் பரவூர் தேவாலயத்தில் ‘மார் க்ரிகோரியஸ்’ என்ற பெயரில் மெட்ரா போலிதாவாக (1876 திசம்பர் 10) (பிஷப் ) அவரது 28 ஆவது பயதில் பட்டம் சூட்டப்பட்டார். இளம் வயதில் பிஷப் பட்டம் பெற்றதால் அவரை மக்கள் ‘கொச்சுத் திருமேனி’ (இளம் பிசப்) என்று  அழைத்தனர்.

அவர் நிர்மானம் மறைமாவட்டத்துக்கு பிசப்பாக இருந்தார், அவர் பல்வேறு தேவாலயங்களை நிறுவினார் மேலும் மலங்கராவின் பல்வேறு பகுதிகளில் பள்ளிகளை நிறுவுவதற்கு காரணமாக இருந்தார். கல்வி கற்பதன் அவசியத்தை மக்களுக்கு எடுத்துக்கூறினார். குழந்தைகளைப் பள்ளிக்கு அனுப்பப் பெற்றோர்களை வலியுறுத்தினர்.

1902 நவம்பர் 2 அன்று இறந்தார். அவரின் கடைசி விருப்பப்படி அவர் வாழ்ந்த பருமலை ஆலயத்தின் வடக்கு உட்புற திசையில் அவருடல் அடக்கம் செய்யப்பட்டது.
## பருமலை பண்டிகை
அவரது நினைவு நாளான நவம்பர் 1, 2 ஆகிய இரண்டு நாட்களிலும் பருமலை பரிசுத்த பண்டிகை கொண்டாடப்படுகிறது. கேரளத்தில் இருந்தும் பிற மாநிலங்களில் இருந்தும் பக்தர்கள் கால்நடையாக பருமலை செல்கின்றனர்.
## மேற்கோள்கள்

## வெளி இணைப்புகள்
* Official Site for Parumala Church

பகுப்பு:1848 பிறப்புகள்
பகுப்பு:1902 இறப்புகள்
பகுப்பு:இந்தியாவின் கிறித்தவப் புனிதர்கள்
பகுப்பு:கேரளாவில் சமயம்
பகுப்பு:எர்ணாகுளம் மாவட்ட மக்கள்
தனு சுயாட்சி மண்டலம்

**தனு சுயாட்சி மண்டலம்** மியான்மரின் ஷான் மாநிலத்தில் உள்ளது. இந்தப் பகுதி 2008 அரசியல்சட்டத்தின் படி சுயாட்சிப் பகுதியாக கீழ் உள்ள இரண்டு நகராட்சிகளுடன் ஷான் மாநிலத்தில் உள்ளது.  

* பின்தயா நகராட்சி
* யவான்கோன் நகராட்சி

மேலே உள்ள இரண்டு நகராட்சிகளும் டாங்கீ மாவட்டத்தின் பகுதியாக இருக்கிறது. இந்த சுயாட்சிப் பகுதி தனு இன மக்களால் நிர்வகிக்கப் படுகிறது. இதன் அதிகாரப்பூர்வப் பெயர் 20 ஆகத்து 2010 ஆம் தேதியில் அறிவிக்கப் பட்டது. 

## மேலும் பார்க்க
* ஷான் மாநிலம்
* காயா மாநிலம்

## மேற்கோள்கள்

## வெளிப்புற இணைப்புகள்
பகுப்பு:மியான்மரின் சுய-நிர்வாக மண்டலங்கள்
எருசலேம் நாள்

**எருசலேம் நாள்** (*Jerusalem Day*; , *Yom Yerushalayim*) என்பது இசுரேலின் தேசிய நாளாகும். 1967 யூன் மாதத்தில் இடம் பெற்ற ஆறு நாள் போர் முடிவில் பழைய நகர் இசுரேலியர்களின் கட்டுப்பாட்டில் வந்ததையும் எருசலேமின் மீள் ஒன்றிப்பையும் கொண்டாடும் விழாவாக இது உள்ளது. இந்நாள் அதிகாரபூர்வமாக அரச விழாவாகவும் நினைவு சேவையாகவும் அடையாளமிடப்பட்டது.

இசுரேலின் தலைமைக்குரு எருசலேம் நாளை மேற்குச் சுவர் பகுதியில் அணுகுதலை மீளவும் பெற்றுக் கொண்டதை அடையாளப்படுத்தும் ஒரு சிறிய சமய விழாவாக அடையாளப்படுத்தினார்.

## இவற்றையும் பார்க்க
* விடுதலை தினம் (இஸ்ரேல்)

## மேற்கோள்கள்

## வெளி இணைப்புகள்

* 
* Education week 9–13.5 – 43rd Jerusalem Day 
* Jerusalem Day on the official Knesset website
* Hebrew broadcast of the conquering of the Old City, from Voice of Israel Radio, June 7, 1967
* ''Overview: Yom Yerushalayim (Jerusalem Day)'' in ''My Jewish Learning'' website
* "Jerusalem in International Diplomacy" from the Jerusalem Center for Public Affairs

பகுப்பு:மே சிறப்பு நாட்கள்
பகுப்பு:இசுரேல் வரலாறு
பகுப்பு:எருசலேம்
ஆதித்தியன்

**ஆதித்தியன்** (இயற்பெயர்: டைட்டஸ், 9 ஏப்ரல், 1954 - 6 டிசம்பர், 2017) என்பவர் இந்தியத் திரைப்பட இசையமைப்பாளர் ஆவார். இவர் தமிழ்த் திரைப்படங்களுக்கு மட்டுமல்லாது தெலுங்கு, மலையாளம் போன்ற திரைப்படங்களுக்கும் இசையமைத்துள்ளார். மேலும் இவர் தான் இசையமைத்த  படங்களிலும், பிற இசையமைப்பாளர்கள் இசையமைப்பிலும் பல பாடல்களைப் பாடியுள்ளார். இவர் இந்தியாவிலும், மலேசியாவிலும் பல தமிழ் பாப் & ரீமிக்ஸ் ஆல்பங்களை உருவாக்கி வெளியிட்டுள்ளார். ஜெயா தொலைக்காட்சியில் இவரது சமையல் நிகழ்ச்சியான  'ஆதித்யன் கிச்சன்' என்ற நிகழ்ச்சியை 8 ஆண்டுகள் நடத்தினார். இவர் ஒரு ஓவியக் கலைஞராகவும் இருந்தார், இவரது ஓவியங்கள் பல வீட்டுச் சுவர்களை அலங்கரிக்கின்றன.  

## வாழ்க்கைக் குறிப்பு
9 ஏப்ரல், 1954 அன்று பிறந்தார் ஆதித்தியன். 

## திரைத்துறைப் பணி
ஒலி வடிவமைப்பாளராக தனது வாழ்க்கையைத் துவங்கிய இவர், "வெத்தல போட்ட" மற்றும் "சந்திரரே சூரியரே" போன்ற பாடல்கள் இடம்பெற்ற அமரன் (1992) படத்தில் இசையமைப்பாளராக அறிமுகமானார். மேலும் இவர் மாமன் மகள், லக்கிமேன், அசுரன், சீவலப்பேரி பாண்டி, கோவில்பட்டி வீரலட்சுமி உள்ளிட்ட 30 இக்கும் மேற்பட்ட படங்களுக்கு இசையமைத்துள்ளார்.

## திரைப்படங்கள்

## மறைவு
ஆதித்தியன், உடல்நலக் குறைவால் 5 திசம்பர் 2017 அன்று தன் 63-ஆம் அகவையில் தெலங்காணா மாநிலத் தலைநகர் ஐதராபாத்தில் காலமானார்.

## மேற்கோள்கள்

பகுப்பு:1954 பிறப்புகள்
பகுப்பு:2017 இறப்புகள்
பகுப்பு:இந்தியத் திரைப்பட இசையமைப்பாளர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:தஞ்சாவூர் மாவட்ட மக்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
சல்லீ பாலியுனாசு

**சல்லீ உலூயிசு பாலியுனாசு** *(Sallie Louise Baliunas)* (பிறப்பு: பிப்ரவரி 23, 1953) ஓர் ஓய்வுபெற்ற வானியற்பியலாளர் ஆவார். இவர் முன்பு ஆர்வாடு-சுமித்சோனிய வானியற்பியல் மையத்தில் பணிபுரிந்தார். இடையில் இவர் மவுண்ட் வில்சன் வான்காணக துணை இயக்குநராகவும் இருந்துள்ளார்.

## இளமையும் கலவியும்

## மேற்கோள்கள்

## வெளி இனைப்புகள்
*Baliunas page at Harvard
* Google Scholar: Sallie Baliunas
* [Testimony of March 13, 2002 by Dr Sallie Baliunas provided to the Senate, from the [Science & Environmental Policy Project|SEPP] site] , or direct.
* work bio at Centro Internacional de Investigación Científica
* Links to select works  - compiled by the Marshall Institute
*  by Olivia Koski, 11/2007
* Interview with Baliunas in ''Reason'', Oct. 1998

பகுப்பு:1953 பிறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பியேத்ரிசு பார்புய்

**பியேத்ரிசு இலியோனார் சில்வேரா பார்புய்** *(Beatriz Leonor Silveira Barbuy)*ஒரு பிரேசி வானியற்பியலாளர் ஆவார். இவர் 2009 இல் பிரேசில் சார்ந்த எப்போக்கா இதழால் தலைசிறந்த 100 பிரேசிலியர்களில் ஒருவராகத் தேர்வு செய்து அறிவிக்கப்பட்டுள்ளார். இவர் சாவோ பவுலோ பல்கலைக்கழகத்தின் வானியல் நிறுவனத்தில் புவி இயற்பியல், வளிமண்டலவியல் பேராசிரியராக உள்ளார். இவர் பன்னாட்டு வானியல் ஒன்றியத்தின் துணைத்தலைவரும் 2009 ஆம் ஆண்டில் யுனசுகோவின் பெண் அறிவியலாளருக்கான உலோரியல் விருதுபெற்ற ஐவரில் ஒருவரும் ஆவார்.

## வாழ்க்கைப் பணி

இவர் பிரேசில் படைத்துறை ஆட்சியில் தன் ஆய்வுரையை எழுத முயன்றபோது பிரேசிலில் இயலாஅற் போனது. ஏனெனில் இவரது வகுப்புத்தோழர்களும் புல வல்லுனர்களும் சிறைபிடிக்கப்பட்டனர் அல்லது தலைமறைவாகினர்.

இவர்1978 இல் பிரான்சு சென்று தன் ஆராய்ச்சியை உரோசர் காய்ரெலின் குழுவில் பாரிசு வான்காணகத்தில் தொடர்ந்தார்.  இவர் தன் ஆராய்ச்சியை, விண்மீன்களில் உள்ள முதன்மைத் தனிமங்களான கரிமம், காலகம்  உயிரகம்  ஆகியவற்றில் சுழி முதல் 12 பில்லியன் ஆண்டு அகவை பால்வெளிகளில் நிகழ்த்தினார். இவர் தன் ஆய்வு வழியாக இந்தத் தனிமங்களின் அளவுகள் புடவிப் படிமலர்ச்சியின்போது பால்வெளிகளின் தோற்றக் காலத்தில் இருந்த அண்மைக் காலம் வரை எப்படி அமைந்தன என்பதை மீள்கட்டுமானம் செய்தார்.

இவர் 2001 இல் இருந்து 2005 வரை ஐரோப்பிய தெற்கு வான்காணகம் நடத்திய பன்னாட்டு முதல் தலைமுறை விண்மீன்கள் உருவாக்கத் திட்டத்தில் முதன்மையான பாத்திரம் வகித்து கணிசமான பங்களிப்புகளைச் செய்தார். இந்த நிகழ்ச்சி 10 பில்லியன் ஆண்டுகளுக்கு முன்பு உருவாகிய விண்மீன்களின் வேதி உட்கூறுகளைப் பற்றிய விரிவான தரவுகளைத் திரட்டியது. இவர் பன்னாட்டு வானியல் கழகத்தின் துணைத்தலைவராகவும் அதன் விண்மீன் பிரிவின் தலைவராகவும் தேர்வு செய்யப்பட்டார்.

இவருக்கு 2005 இல் பிரேசில் தேசிய அறிவியல் தகைமை ஆணை பிரேசிலிய அறிவியல் கல்விக்கழகத்தால் வழங்கப்பட்டது.

அறிவியலில் மகளிருக்கான யுனெசுகோ உலோரியல் விருதை 2009 இல் வென்ற ஐவரில் இவரும் ஒருவர் ஆவார். இந்த விருது இவரது இயற்பியல் பணிக்காக பாரீசில் உள்ள யுனெசுகோ தலைமையக விழாவில் மார்ச்சு 5 இல் வழங்கப்பட்டது.  இவர் பின்னர் பிரேசிலுக்குத் திரும்பிவந்து, சாவோ பவுல்லோ பல்கலைக்கழகத்தில் பேராசிரியர் பதவியை ஏற்றார்.

## தேர்ந்தெடுத்த வெளியீடுகள்
*

## மேற்கோள்கள்

பகுப்பு:பிரேசில் வானியலாளர்கள்
பகுப்பு:பெண் வானியலாளர்கள்
பகுப்பு:பிரேசில் பெண் அறிவியலாளர்கள்
பகுப்பு:1950 பிறப்புகள்
பகுப்பு:வாழும் மக்கள்
கே. பி. கேசவன்

**கே. பி. கேசவன்** என்பவர் தமிழ்த் திரைப்பட நடிகர் மற்றும் நாடக நடிகராவார். இந்திய விடுதலைப் இயக்கம் நடந்தபோது பதி பக்தி, கதர் பக்தி, பம்பாய் மெயில், நாகபுரி கொடிப் போர் போன்ற தேசிய நாடகங்களில் கதாநாயகனாக நடித்தவர்.
## வாழ்க்கை
கே.பி.கேசவன் அன்றைய சென்னை மாகாணத்துக்கு உட்பட்ட  பாலக்காட்டின் ஒரு பகுதியான ஒலவக்கோட்டில் பிறந்து வளர்ந்தவர். சிறுவயதிலேயே பாடும் திறமையைப் பெற்றிருந்த இவரை, இவரின் பெற்றோர், மதுரை ஒரிஜினல் பாய்ஸ் நாடக கம்பெனியில் சேர்த்தனர். சிறு வயதுமுதலே புராண, இதிகாச நாடகங்களில் நடித்து வளர்த்திருந்து, ராஜபார்ட் நடிகராக உயர்ந்தார். அவர் நடித்த நாடகங்கள் திரைப்படங்களாக ஆனபோது சில படங்களில் கதாநாயகனாக நடித்தார்.
## நடித்த திரைப்படங்கள்
* ராஜமோகன்
* இரு சகோதரர்கள்
* பம்பாய் மெயில்
* பஞ்சாப் கேசரி

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:பாலக்காடு மாவட்ட மக்கள்
சாரா பல்லார்டு

**சாரா பல்லார்டு** *(Sarah Ballard)*' (பிறப்பு:1984) ஓர் அமெரிக்க புறவெளிக்கோள் வானியலாளர் ஆவார். இவர் இப்போது மசாசூசட் தொழில்நுட்ப நிறுவனத்தில் தோரெசு நல்கை ஆய்வாளராகவும் பெண் அறிவியலாளருக்கான  யுனசுகோவின் உலோரியல் ஆய்வு நல்கை ஆய்வாளராகவும் உள்ளார். Ballard has been a NASA Carl Sagan Fellow.

இவர் கடப்பு நேர வேறுபாட்டு முறையை வெற்றிகரமாகப் பயன்படுத்திய கூட்டாய்வுக் குழுவில் ஒருவராவார். இந்தக் கோட்பாட்டு தேடல் வழிமுறை சரியானது என நிறுவப்பட்டதோடு இம்முறையால் கெப்ளர்-19 கோளமைப்பும் கண்டுபிடிக்கப்பட்டது. கெப்ளர் விண்கலத் திட்டத்தின்கீழ் முதலில் கண்டுபிடிக்கப்பட்ட நான்கு புறவெளிக் கோள்கள் தேட்ட்த்தில் கலந்துகொண்டார். இத்திட்டத்தில் பின்னர் புறவெளி விண்மீன்களினைச் சுற்றிவரும் பல புறவெளிக் கோள்கள் கண்டறியப்பட்டன.

இவர் தனது பாலியல் வன்முறைக்காட்பட்ட பட்டறிவையும் வெளிப்படையாக பேசியுள்ளார்; மேலும் வன்திணிப்பு மனச்சிக்கல் பற்றியும்  மவுனா கீ வான்காணகங்களுக்கான 30 மீ தொலைநோக்கியைக் குறித்த முரண்பாடு குறித்தும் அறிவித்துள்ளார்.

## கல்வி

## ஆய்வாளர் நிலை
இவர் வாசிங்டன் பல்கலைக்கழகத்தில் கார்ல் சாகன் ஆய்வாளராக இருந்தார். அங்கு இவர் முதுமுனைவர் ஆய்வை மேற்கொண்டார்; 2015 இல் இவருக்கு மசாசூசட் தொழில்நுட்ப நிறுவணத்தில் முதுமுனைவர் ஆய்வைத் தொடர உலோரியல் முதுமுனைவர் நல்கை நிதி பெண் அறிவியல் முதுமுனைவர் ஆய்வின்கீழ் நல்கப்பட்டது.

## மேற்கோள்கள்

## வெளி இணைப்புகள்
*
*I Parasailed Planet KOI 314.02 And All I Got Was This Lousy T-Shirt, *[[The Takeaway]]* (radio show), March 3, 2015, guest Sarah Ballard
*

பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:பெண் கோள் அறிவியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:வாழும் மக்கள்
பகுப்பு:1984 பிறப்புகள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
தெமுகே

**தெமுகே **(1168 – 1246)** **செங்கிஸ் கானின் கடைசித் தம்பி ஆவார். எசுகெய் மற்றும் ஓவலுனின் நான்காவது மகன் ஆவார். மங்கோலியர்களின் இரகசிய வரலாறின் படி இவர் தெமுசினை விட 6 வயது இளையவர் ஆவார். குடும்பத்தில் கடைசிப் பையனாக இருந்ததால் இவர் பெயருக்கு முன்னால் "ஒட்சிகின்" என்ற பெயருடன் அழைக்கப்பட்டார். இது "ஒட்கோன்" என்பதன் சுருக்கம் ஆகும். இதன் பொருள் "இளையவர்" என்பது ஆகும். இவர் ஒரு ஆடம்பர விரும்பியாக இருந்தார். எனினும் போரில் விரைவாகச் செயல்படுபவராக இருந்தார். இது இவரது குடும்பத்தின் எதிரிகளாலும் பாராட்டப்பட்டது. சாமன் கொகோசு தெப் தெங்கிரி அதிகாரத்தைத் தானே எடுக்க ஆரம்பித்தபோது, செங்கிஸ் கான் தெமுகேயை வைத்து ஒரு நடிப்பு மல்யுத்தப் போட்டியில் கொகோசுவைக் கொன்றார்.

## பரம்பரை

பகுப்பு:போர்சிசின்
பகுப்பு:செங்கிஸ் கான்
கேங்

**கேங்** என்பது ஒரு கருவி ஆகும். இது பொது இடத்தில் அவமானப்படுத்தவும், உடல் ரீதியான தண்டனைக்கும் இருபதாம் நூற்றாண்டு வரை கிழக்கு ஆசியா மற்றும் தென்கிழக்கு ஆசியாவின் சில பகுதிகள், சீனாவில் பயன்படுத்தப்பட்டது. இது சிலநேரங்களில் சித்திரவதைக்காகவும், சித்திரவதையின்போதும் பயன்படுத்தப்பட்டது. இது மனிதன் நடமாடுவதைத் தடைசெய்தது. இதனால் இதை அணிந்த மக்கள் பொதுவாக பட்டினியால் இறந்தனர். ஏனெனில் அவர்களால் நடந்து எதையும் எடுக்க முடியாது. 

"கேங்" என்பது பிரெஞ்சு வார்த்தை ஆகும். இது போர்த்துகீசிய வார்த்தையான "கன்கா"வில் இருந்து தோன்றியது. இதன் பொருள் நுகத்தடி ஆகும். இக்கருவியும் அதே விளைவுக்குப் பயன்படுத்தப்பட்டது. இரு கைகளும் நுகத்தடியின் இரு முனைகளில் பிணைக்கப்பட்டன. இதே கருவி ஐரோப்பாவிலும் பில்லோரி என்ற பெயரில் பயன்படுத்தப்பட்டது. ஒரே வேறுபாடு கேங்கில் பலகையானது தரையுடன் இணைக்கப்பட்டிருக்காது, கைதி பலகையைத் தூக்கிக் கொண்டு நடக்க வேண்டும்.
## உசாத்துணை

பகுப்பு:தண்டனை
பகுப்பு:கருவிகள்
தெமுலின்

**தெமுலின் **செங்கிஸ் கானின் சகோதரி ஆவார். இவர் அவரின் தந்தை இறப்பதற்குச் சில காலம் முன் பிறந்தார். இவர் ஒலகோனுடு இனத்தைச் சேர்ந்த வீரர் பலசுகு என்பவரைத் திருமணம் செய்து கொண்டார். செங்கிஸ் கான் தன் தாய் ஓவலுன், தன் மனைவி போர்தே மற்றும் தன் சகோதரர்களிடம் எவ்வாறு நெருக்கமாக இருந்தாரோ அவ்வாறே தன் தங்கையிடமும் நெருக்கமாக இருந்தார். மங்கோலியர்களின் கைகளில் படுதோல்வி அடைந்த பிறகு ஷா அலாவுதீனின் படைகள் போர்ப் பகுதிக்கு அருகில் மங்கோலியர்கள் தங்கியிருந்த இடங்களைத் தாக்கியபோது இவர் இறந்ததாகக் கூறப்படுகிறது. இந்நிகழ்ச்சிக்குப் பிறகு ஷா அலாவுதீனை அழிப்பேன் என்று செங்கிஸ் கான் சபதம் எடுத்தார். ஆனால் சில குறிப்புகள் அலாவுதீன் தாக்கியபோது செங்கிஸ் கானின் சாமன் கொகோசு அவரது நடத்தையைப் பற்றி செங்கிஸ் கானிடம் தெமுலின் தெரிவித்துவிடுவாறோ என்று பயந்து இவரைக் கொன்றதாகக் குறிப்பிடுகின்றன.

பகுப்பு:செங்கிஸ் கான்
எசுதெல் அசுமோதெல்

**எசுதெல் அசுமோதெல்** *(Estelle Asmodelle)* (பிறப்பு: 22 ஏப்பிரல் 1964), முன்பு  **எசுதெல் மரியா குரூட்** *(Estelle Maria Croot)* எனப்பட்டவர் ஓர் ஆத்திரேலிய விளம்பர நடிகையும் இடுப்பு நடன வல்லுனரும் இசைக்கலைஞரும் சமூகச் செயல்முனைவாலரும் புதுமைப்புனைவாளரும் நுண்ணியல் (அருவக்) கலைஞரும் கல்வியியலாளரும் ஆவார். இவர் முதல் ஆத்திரேலிய நியூ சவுத் வேல்சு பிறப்பு, இறப்புப் பதிவுத் துறையின் சட்டப்படியான பிறப்புச் சான்றிதழைப் பெயர்பாலினராகப் போராடிப் பெற்றவர் ஆவார். இவரது பாலின மாற்ரம் ஆத்திரேலியப் பெயர்பாலினருக்குச் சிறந்த பொதுமக்கள் ஏற்பைப் பெற வழிவகுத்தது. இவர் 1986 இல் முதல் பாலின மாற்றச் சிறுமியாக அடையாளப்படுத்தி அறிவிக்கப்பட்டார். இவர் தான் ஆத்திரேலியாவிலேயே பேரளவில் ஒளிப்படம் பிடிக்கப்பட்ட பெயர்பாலினர் ஆவார்.
## இளமை
ஆத்திரேலியா, போவ்ராலில் பிறந்து பெரிமாவில் வளர்க்கப்பட்ட அசுமோதெல் பாரிக்கும் சில்வியா குரூட்டுக்கும் பிறந்த முதல் குழந்தை ஆவார். இவருக்குப் பிறந்தபோது வைக்கப்பட்ட பெயர் இதுவரை வெளியாகவில்லை. இவருக்கு பெளிந்தா என்றோரு தங்கை உண்டு. இவர் அப்போது ஆண்களுக்கான கல்லூரியாகவிருந்த சாவ்லியர் கல்லூரியில் பயின்றார். பின்னர் இவர் மோசுவேல் உயர்நிலைப்பள்ளியில் பயின்றுள்ளார். அங்கு இவர் பல பாடங்களில் முதல் மதிப்பெண் எடுத்துள்ளார். இவர் தனது 16 ஆம் அகவையில் முதுகுநாண் அழற்சி எனும் கடும்நோய்க்கு ஆட்பட்டுள்ளார்.இதனால் ஓராண்டு மருத்துவமனையிலேயே கழித்துள்ளார். இவர் சில மாதங்களுக்கு உருள்நாற்காலியைப் பயன்படுத்தியுள்ளார். பிறகு, முழுமையாகத் தேறியுள்ளார்.

## மேற்கோள்கள்

## வெளி இணைப்புகள்

* 
* Autobiography: Anaesthetic Dream
* Astronomy & Cosmology Blog
* Music portal with Asmodelle's Music 
* Asmodelle's Art Website
* 

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:ஆத்திரேலிய நடன மாதர்கள்
பகுப்பு:ஆத்திரேலிய மின்னணுவியல் இசைக்கலைஞர்கள்
பகுப்பு:ஆத்திரேலிய வானியலாளர்கள்
பகுப்பு:ஆத்திரேலியத் திரைப்பட நடிகைகள்
பகுப்பு:பெண் வானியலாளர்கள்
பகுப்பு:ஆத்திரேலியப் பெண் அறிவியலாளர்கள்
புள்ளிக் கழுதைப்புலி

**புள்ளிக் கழுதைப்புலி** அல்லது **சிரிக்கும் கழுதைப்புலி** (ஆங்கிலப் பெயர்: spotted hyena, உயிரியல் பெயர்: *Crocuta crocuta*) என்பது ஒரு வகை கழுதைப்புலி ஆகும். குரோகுடா பேரினத்தின் ஒரே உறுப்பினர் இது மட்டுமே ஆகும். இது துணை சகார-ஆப்பிரிக்காவைத் தாயகமாகக் கொண்டது. இவற்றின் தற்போதைய எண்ணிக்கை 27,000 முதல் 47,000 வரை இருக்கும் என மதிப்பிடப்பட்டுள்ளது. இவை ஆசியாவில் தோன்றியதற்கான வாய்ப்புகள் உண்டு. பின் பிலெய்ஸ்டோசீன் வரை 10 இலட்சம் வருடங்களுக்கு இவை ஐரோப்பா முழுவதும் காணப்பட்டன. கழுதைப்புலி இனங்களிலேயே இதுவே மிகப்பெரியதாகும். 

## உசாத்துணை

### குறிப்புகள்
பெக்தர்

**பெக்தர் **(மொங்கோலியம்: Бэхтэр; ? - 1180)** **என்பவர் எசுகெயின் மகன் ஆவார். இவரின் தாயார் பெயர் சோச்சிகெல். பிற சில வரலாற்றுக் குறிப்புகளின் படி இவரின் தாயார் பெயர் கோவக்ஜின். இவர் செங்கிஸ் கானின் ஒன்றுவிட்ட அண்ணன் ஆவார். எசுகெயின் இறப்பிற்குப் பிறகு, தெமுசின், அவரது தாயார் ஓவலுன், அவரது உடன்பிறந்தவர்கள் மற்றும் இரண்டு ஒன்றுவிட்ட சகோதரர்கள் (பெக்தர் உட்பட) அவர்களது இனத்தால் கைவிடப்பட்டனர், தங்களைத் தாமே தற்காத்துக் கொள்ள வேண்டிய நிலைமைக்குத் தள்ளப்பட்டனர். இயற்கையாய் கிடைத்த உணவுகளை உண்டு அவர்கள் உயிர் வாழ்ந்தனர். எனினும் மூத்த ஒன்றுவிட்ட சகோதரர்கள், 14 வயது தெமுசினும் அவரது சகோதரர் கசரும் சேகரித்த உணவை எடுத்துக் கொண்டனர். தெமுசினும் கசரும் பின்தொடர்ந்து பெக்தரைக் கொன்றனர். இதற்காக ஓவலுன் அவர்களைத் திட்டினார். பெக்தர் என்ற ஒர்கோன் துருக்கிய வார்த்தைக்கு "கவசம்" என்று பொருள்.

## பரம்பரை

## மேற்கோள்கள்

பகுப்பு:செங்கிஸ் கான்
எலிசபெத் பார்டுவெல்

**எலிசபெத் மில்லர் பார்டுவெல்** *(Elisabeth Miller Bardwell)* (திசம்பர் 4, 1831, கோல்ரைன், மசாசூசட்சு) மே 27, 1899, கிரீன்பீல்டு,  மசாசூசட்சு) ஓர் அமெரிக்க வானியலாளர் ஆவார். இவர் 1866 இல் மவுண்ட் கோலியோக் கல்லூரியில் பட்டம் பெற்றார்; இவர் அங்கே இறப்பு வரை பயிற்றுநராக பணிபுரிந்தார். அங்கு பணிபுரிந்த 33 ஆண்டுகளில் முதல் 20 ஆண்டுகளுக்கு இயற்கணிதம், முக்கோணவியல், இயற்பியல், வானியல் ஆகிய துறைகளில் கல்வி பற்றுவித்தார்.இவர் 1886 ஆம் ஆண்டுக்குப் பிறகு வானியலில் மட்டும் கல்வி பயிற்றுவித்தார். இவர் 1891 நவம்பரில் பசிபிக் வானியல்கழகத்தின் உறுப்பினராகத் தேர்வு செய்யப்பட்டார்; 1895 மார்ச்சில்பிரித்தானிய வானியல் கழகத்திலும் 1898 இலமெரிக்க அறிவியல் மேம்பட்டுக் கழகத்திலும் உருப்பினராகத் தேர்வு செய்யப்பட்டார். இவர் வானியலுக்கும் வானியற்பியலுக்கும் மக்கள் வானியலுக்கும் பெரும் பங்களிப்புகள் ஆற்றியுள்ளார் 

## மேற்கோள்கள்


பகுப்பு:பெண் வானியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:1831 பிறப்புகள்
பகுப்பு:1899 இறப்புகள்
ஊனுண்ணி (வரிசை)

**ஊனுண்ணி** என்பது சுமார் 280க்கும் மேற்பட்ட பாலூட்டி இனங்களை உள்ளடக்கிய ஒரு வரிசை ஆகும். இவ்வரிசை உயிரினங்கள் ஊனுண்ணிகள் என்று அழைக்கப்படுகின்றன. ஊனுண்ணி (பொதுவாக இக்குழுவில் உள்ள உறுப்பினர்களைக் குறிக்கப் பயன்படுத்தப்படும் வார்த்தை) என்ற வார்த்தையானது ஊன் உண்ணும் எந்த உயிரினத்தையும் அழைக்கப் பயன்படுத்தபடுகிறது. பாலூட்டி வரிசையிலேயே அளவில் இந்த வரிசைதான் வேறுபாடு அதிகம் உடையது. சிறிய மரநாயில் (*Mustela nivalis*, எடை 25 கிராம், அளவு 11 செ.மீ. ) இருந்து பனிக்கரடி (*Ursus maritimus*, எடை 1 டன்) வரையிலும், தெற்கு கடல் யானை (*Mirounga leonina*, எடை 5 டன், நீளம் 6.9 மீ) வரையிலும் அளவுள்ள உயிரினங்கள் காணப்படுகின்றன.

## உசாத்துணை

## வெளி இணைப்புகள்
* High-Resolution Images of Carnivore Brains

பகுப்பு:விலங்குகள்
பெலகுதை

**பெலகுதை **எசுகெயின் மகன் ஆவார். செங்கிஸ் கானின் ஒன்றுவிட்ட சகோதரர் ஆவார். மேலும் இவர் செங்கிஸ் கானின் தளபதி ஆனார். பெலகுதை விவேகமான ஆலோசனையாளராகவும், தேர்ந்த தூதுவராகவும் கருதப்பட்டார். பெரும்பாலும் செங்கிஸ் கானால் ஒரு தூதுவராகப் பயன்படுத்தப்பட்டார். செங்கிஸ் கானின் ஆசியுடன் பெலகுதை மங்கோலியர்களின் முதன்மை மல்யுத்த வீரரான புரி போகோவை ஒரு மல்யுத்தப் போட்டியின்போது கழுத்தை ஒடித்துக் கொன்றார். இது முன்னாள் நடந்த ஒரு நிகழ்ச்சிக்குப் பழிதீர்ப்பதற்காக நடந்தது. அப்போது புரி போகோ பெலகுதையுடன் சண்டையிட்டு அவரை வாளால் கிழித்தார். ஒரு புராணத்தின்படி பெலகுதை வழக்கத்திற்கு மாறாக அதிக காலம் உயிர்வாழ்ந்தார். ரசித் அத்-தின் இவர் 110ம் வயதில் இறந்ததாகக் குறிப்பிடுகிறார். யுவான்ஷியானது கி.பி. 1251ல் கானின் முடிசூட்டுதலின்போது இவர் உயிருடன் இருந்ததாகக் குறிப்பிடுகிறது. அப்போது இவரது வயது 100ஐ நெருங்கியிருக்கலாம். அதன்படி இவர் அந்நேரத்தில் உலகிலேயே வயதான மனிதர்களுள் ஒருவராக இருந்திருக்கலாம். ஆனால் அந்நேரத்தில் மனிதர்களின் சராசரி வயது இதை நம்புவதற்குக் கடினமானதாக ஆக்குகிறது.

## பரம்பரை

## உசாத்துணை

பகுப்பு:செங்கிஸ் கான்
ஜான் ஆலிவர்

**ஜான் வில்லியம் ஆலிவர்** (பிறப்பு 23 ஏப்ரல் 1977) என்பவர் ஒரு பிரித்தானிய நகைச்சுவையாளர், எழுத்தாளர், தயாரிப்பாளர், அரசியல் விமர்சிப்பாளர், நடிகர் மற்றும் தொலைக்காட்சித் தொகுப்பாளர் ஆவார்.

இவர் ஐக்கிய இராச்சியம் மற்றும் அமெரிக்க ஐக்கிய நாட்டில் தன் வாழ்க்கையை ஒரு மேடை நகைச்சுவையாளராகத் தொடங்கினார். இவர் 2014ம் ஆண்டு முதல் எச்.பி.ஓ. தொடரான லாஸ்ட் வீக் டுனைட் வித் ஜான் ஆலிவர் ஐத் தொகுத்து வழங்குகிறார். இது பெரும்பாலானோரது பாராட்டைப் பெற்றுள்ளது. இது அமெரிக்கக் கலாச்சாரம் மற்றும் அரசாங்கக் கொள்கை மீது தாக்கத்தை ஏற்படுத்தியுள்ளது. இதை ஜான் ஆலிவர் விளைவு என்று அழைக்கின்றனர்.

## உசாத்துணை

பகுப்பு:1977 பிறப்புகள்
பகுப்பு:வாழும் மக்கள்
4-ஐதராக்சிபீனைலசிட்டிக் அமிலம்

**4-ஐதராக்சிபீனைலசிட்டிக் அமிலம்** *(4-Hydroxyphenylacetic acid)* என்பது C8H8O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆலீவ் எண்ணெயிலும் பீர் எனப்படும் மதுவகையிலும் இவ்வமிலம் காணப்படுகிறது. அட்டெனொலோல் என்ற மருந்து தயாரிப்பிலும் 3,4-டையைதராக்சிபீனைலசிட்டிக் அமிலம் தயாரிப்பிலும் ஓர் இடைநிலைப் பொருளாக இது பயன்படுத்தப்படுகிறது.

## தயாரிப்பு

4-ஐதராக்சிமாண்டெலிக் அமிலத்துடன் தனிமநிலை பாசுபரசு மற்றும் அயோடினைச் சேர்த்து ஒடுக்க வினைக்கு உட்படுத்துவதால் 4-ஐதராக்சிபீனைலசிட்டிக் அமிலத்தைத் தயாரிக்கலாம்.  

## மேற்கோள்கள்

பகுப்பு:4-ஐதராக்சிபீனைல் சேர்மங்கள்
பகுப்பு:அசிட்டிக் அமிலங்கள்
பகுப்பு:ஐதராக்சி அமிலங்கள்
4-ஐதராக்சிமாண்டெலிக் அமிலம்

**4-ஐதராக்சிமாண்டெலிக் அமிலம்** *(4-Hydroxymandelic acid )* என்பது C8H8O4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். அட்டெனொலோல் மருந்து தயாரிப்பில் இதைப் பயன்படுத்துகின்றனர். இச்சேர்மம் குறிப்பாக ஓர் ஒற்றை நீரேற்றாக தோன்றுகிறது. (186.16 கி/மோலில் C8H8O4 • H2O ஆக)

## தயாரிப்பு

பீனால் மற்றும் கிளையாக்சாலிக் அமிலம் இடையே நிகழும் குறுக்க வினையில் 4-ஐதராக்சிமாண்டெலிக் அமிலம் உருவாகிறது

## இதையும் காண்க
*4-ஐதராக்சிபீனைலசிட்டிக் அமிலம்
  
## மேற்கோள்கள்

பகுப்பு:பீனால்கள்
பகுப்பு:அசிட்டிக் அமிலங்கள்
பகுப்பு:அரோமாட்டிக் அமிலங்கள்
பகுப்பு:4-ஐதராக்சிபீனைல் சேர்மங்கள்
பூர்ச்சு

thumb|480x480px|பூர்ச்சு சிலை, சுக்பாதர் சதுக்கம்,<br> உலான் பத்தூர்
**பூர்ச்சு **(மொங்கோலியம்: Боорчи, பூர்ச்சி) என்பவர் செங்கிஸ் கானின் முதல் மற்றும் மிக விசுவாசமான நண்பர் மற்றும் கூட்டாளிகளுள் ஒருவர் ஆவார். இவர் செங்கிஸ் கான் இளம் வயதில் இருக்கும்போது சந்தித்தார். அந்நேரத்தில், செங்கிஸ் கான் (தெமுசின்) தன் தொலைந்துபோன குதிரைகளைத் தேடிக் கொண்டிருந்தார். பூர்ச்சு அக்குதிரைகளை மீட்பதற்கு உதவி புரிந்தார். தெமுசினுடன் தன் தந்தையைப் பார்க்கத் திரும்பினார். இவரின் தந்தை, நகு பயன், இவர் இறந்திருப்பாரோ என்று பயந்திருந்த காரணத்தால் இவரை உலுக்கினார். பிறகு தெமுசின் கசரை அனுப்பி பூர்ச்சுவைத் தன் கூடாரத்திற்கு அழைத்து வந்தார்.

தெமுசினின் மனைவி போர்த்தை மெர்கிடுகள் கைதியாகப் பிடித்தபோது தெமுசின் தப்பிக்க வேண்டிய கட்டயத்திற்குத் தள்ளப்பட்டார், பூர்ச்சு பெலகுதை மற்றும் செல்மேயுடன் சென்று மெர்கிடுகளை வேவு பார்த்தார். தெமுசின் செங்கிஸ் கான் மற்றும் மங்கோலியர்களின் பெரிய கானாகப் பட்டம் பெற்ற பிறகு, பூர்ச்சு செல்மேயுடன் கானைப் பின்பற்றுவோர்களின் தலைவர் ஆக்கப்பட்டார்.

தெமுசின் தலன்னமுருகேசில் தாதர்களுடன் போர்புரிய இருந்தபோது, பெரும் மழை கொட்டியது, பூர்ச்சு ஒரு தோல் போர்வையை வைத்துப் பிடித்து தெமுசின் மேல் மழை விழுகாமல் பார்த்துக் கொண்டார். செங்கிஸ் கான் பின்னாளில் பூர்ச்சுவின் இந்த செயலுக்காகப் பரிசளித்தார், பூர்ச்சு அந்த இரவில் ஒரே ஒரு முறை மட்டுமே தன் பாதத்தை நகர்த்தியதாகக் கூறினார். காலகல்சித் மணலில் சமுக்காவிற்கு எதிராக நடந்த போரின்போது அம்பு எய்யப்பட்டு பூர்ச்சு தன் குதிரையில் இருந்து கீழே விழுந்தார். எதிரிகளின் குதிரையைத் திருடி மறுநாள் திரும்பி வந்து எதிரிகளின் இருப்பிடத்தைக் கண்டுபிடிக்க உதவினார். பூர்ச்சு ஒகோடியின் மிக நம்பகமான நண்பர்களுள் ஒருவரும் ஆவார்.

## உசாத்துணை
* *[[மங்கோலியர்களின் இரகசிய வரலாறு]]*

பகுப்பு:மங்கோலியத் தளபதிகள்
பகுப்பு:மங்கோலியப் பேரரசு
சிலவுன்

**சிலவுன் **(மொங்கோலியம்: Чулуун) என்பவர் மங்கோலியப் பேரரசில் ஒரு தளபதி ஆவார். செங்கிஸ் கானின் நான்கு வல்லமையான வீரர்களில் ஒருவர் ஆவார். இவரின் உறவினர்கள், முக்கியமாக இவரின் தந்தை சோர்கன்-சீரா, இளைய செங்கிஸ் கான் தாய்சியுடுகளிடம் அடிமையாக இருந்து தப்பிப்பதில் உதவி செய்தார். இவரது வழித்தோன்றல்களில் சுபன் என்பவரும் ஒருவர் ஆவார்.

"சுலூன்" என்ற இவரது பெயருக்கு மொங்கோலிய மொழியில் "பாறை/பாறை போன்ற" என்று பொருள்.

## உசாத்துணை
* *[[மங்கோலியர்களின் இரகசிய வரலாறு]]*

பகுப்பு:மங்கோலியத் தளபதிகள்
சிராம்பியடி

**சிராம்பியடி** (*Siraampiyadi*) என்பது மட்டக்களப்பு நகரில் இருந்து கல்முனை செல்லும் பாதையில் அமைந்துள்ள புதுக்குடியிருப்பு கிராமத்தில் மட்டக்களப்பு வாவிக்கு அருகாமையில் காணப்படும் ஓர் இடத்தின் பெயராகும்.

## பெயர்க் காரணம்
16ம் நுாற்றாண்டின் ஆரம்பத்தில் ஒத்துக்குடா கந்தன் என்பவரும் அவரது புத்திரியும் சகோதரிகளும் ஏழு கண்ணகி விக்கிரங்களுடன் மட்டக்களப்பு வாவியல் வந்து இறங்கி "சிராம்பி" கட்டி கண்ணகி வழிபாடு நடாத்திய இடம் என்பதால் இவ்விடம் சிராம்பியடி என அழைக்கப்படுகின்றது.

## சிராம்பியடி பிள்ளையார் கோயில்
கண்ணகை வழிபாடு இடம்பெறறபோது கண்டி மன்னனின் ஆணையால் குறித்த கண்ணகை விக்கிரகங்கள் மட்டக்களப்பின் ஏழு ஊர்களுக்கு அனுப்பி வைக்கப்பட்டதன் பிற்காலங்களில் சிரம்பியடியில் தோற்றுவிக்கப்பட்ட ஆலயம் சிராம்பியடி பிள்ளையார் ஆலயம் ஆகும்.

## காட்சியகம்

சிராமியடி பிள்ளையார் 3.jpg|பிள்ளையார் ஆலயத்தின் முன் பக்க தோற்றம்
சிராமியடி பிள்ளையார் 2.jpg|பிள்ளையார் ஆலயத்தின் பின் பக்க தோற்றம்
சிராமியடி பிள்ளையார் 1.jpg|பிள்ளையார் ஆலயத்தின் முன் பக்க தோற்றம்
சிராம்பியடி வயல்.jpg| சிராம்பியடி வயல்வெளி


## குறிப்புகள்

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
மெர்கிடு

**மெர்கிடு **(*Merkit*, மொங்கோலியம்: Мэргид, பொருள். "திறமையான/விவேகமான") என்பது ஐந்து முக்கியமான நாடோடிக் கூட்டமைப்புகளில் (கான்லிக்) ஒன்று ஆகும். இவர்கள் ஆரம்பத்தில் துருக்கிய மக்களாக இருந்திருக்கலாம், பின்னர் மொங்கோலிய மக்கள் ஆக்கப்பட்டனர். இவர்கள் 12ம் நூற்றாண்டில் மொங்கோலியப் பீடபூமியில் வசித்தனர்.

மெர்கிடுகள் செலெங்கே மற்றும் ஓர்கோன் ஆற்று (தற்போதைய தெற்கு புரியாத்தியா மற்றும் செலெங்கே மாகாணம்) வடிநிலப் பகுதிகளில் வாழ்ந்தனர். 20 வருடப் போராட்டங்களுக்குப் பிறகு இவர்கள் 1200ல் செங்கிஸ் கானால் தோற்கடிக்கப்பட்டு மொங்கோலியப் பேரரசில் இணைக்கப்பட்டனர்.

## மேற்கோள்கள்

பகுப்பு:மங்கோலிய மக்கள்
பகுப்பு:முன்னாள் முடியாட்சிகள்
காட்டு வான்கோழி

**காட்டு வான்கோழி** (ஆங்கிலப் பெயர்: wild turkey, உயிரியல் பெயர்: *Meleagris gallopavo*) என்பது வட அமெரிக்காவைத் தாயகமாகக் கொண்ட, கல்லிபார்மசு வரிசையைச் சேர்ந்த ஒரு பறவை ஆகும். கல்லிபார்மசு வரிசைப்பறவைகளிலேயே இதுதான் அதிக எடையுள்ளது ஆகும். இதுவும் வளர்ப்பு வான்கோழியும் ஒரே இனம் ஆகும். வளர்ப்பு வான்கோழியானது தெற்கு மெக்சிகக் காட்டு வான்கோழித் துணையினத்தில் இருந்து உருவானது ஆகும். இது வட அமெரிக்காவில் தோன்றியது என்றாலும், வளர்ப்பு வான்கோழியானது இசுப்பெயின் வழியாக லெவன்டில் இருந்து பிரித்தானியாவிற்கு கப்பல்கள் மூலம் இறக்குமதி செய்யப்பட்டது. அந்நேரத்தில் பிரித்தானிய மக்கள் காட்டு வான்கோழியை துருக்கி நாட்டுடன் தொடர்புபடுத்தி அழைத்தனர். இவ்வாறாகவே இதன் ஆங்கிலப் பெயர் உருவானது.

## குறிப்புகள்